**Osnovna škola Dežanovac**

**Godina 2021./2022.**

**KRITERIJI VREDNOVANJA I OCJENJIVANJA U NASTAVI LIKOVNE KULTURE**

|  |  |  |  |  |
| --- | --- | --- | --- | --- |
|  | **Odličan(5)** | **Vrlo dobar(4)** | **Dobar(3)** | **Dovoljan(2)** |
| IZRAŽAVANJE  CRTEŽOM | Učenik je odlično realizirao likovni problem,te na originalan,složen i zanimljiv način ostvario likovnu kompoziciju. Tehnička kvaliteta rada,kao i estetska su na zavidnoj razini, a poznaje i ključne pojmove iz područja crtanja, te ih prepoznaje u umjetničkim djelima. | Učenik je vrlo dobro realizirao likovni problem. Kompoziciju je ostvario na ne tako složen i originalan način,a tehnička i estetska kvaliteta rada su također vrlo dobra. Iskoristio je neke mogućnosti zadane crtaće tehnike. Vrlo dobro prepoznaje ključne pojmove. | Učenik se trudi ostvariti likovni problem, ali kompozicija je neorganizirana/previše jednostavna. Crtež je nedovršen, te je površne tehničke i estetske kvalitete. Učenik teže poznaje ključne pojmove iz područja crtanja. Nisu u potpunosti iskorištene mogućnosti zadane crtačke tehnike. | Likovni zadatak je u vrlo malom obimu ostvaren (često neostvaren), a kompozicija je krajnje neorganizirana, nedovršena. Nema neke estetske i tehničke kvalitete. Ne prepoznatljiv zadani motiv u figurativnom području. Stalno je potreban učiteljev poticaj. |
| TONSKO I KOLORISTIČKO IZRAŽAVANJE | Odlično razlikuje tonsko od kolorističkog slikarstva, te razumije i povezuje njihovo nastajanje. Kompoziciju je ostvario na originalan način,a tehnička i estetska kvaliteta rada su na zavidnoj razini. Odlično je realizirao likovni problem. | Vrlo dobro, ali ne tako brzo uočava razliku između tonskog od kolorističkog slikarstva. Kompoziciju je ostvario na ne tako složen i originalan način,ali opet vrlo dobar. Likovni uradak ponekad djeluje nedovršeno, a estetska i tehnička kvaliteta su također vrlo dobri. | Učenik je dobro ostvario likovni zadatak a kompoziciju je realizirao djelomično na najjednostavniji način. Djelomična i površna estetska i tehnička kvaliteta. Iskoristio je jednu do dvije mogućnosti prikaza korištenja slikarske tehnike. Teže prepoznaje ključne pojmove. | Učenik jedva da uočava razliku između kolorističkog i tonskog izražavanja, a kompozicija je nedovršena, neorganizirana. Motiv kod figurativnog područja jedva da je prepoznatljiv. Ne poznaje ključne pojmove. Estetska i tehnička kvaliteta je zanemariva. |
| **TRODIMENZIONALNO**  **OBLIKOVANJE** | Učenik je odlično realizirao problem, zadatak prostorne kompozicije, te je uočena odlična tehnička kvaliteta rada. Poznaje i primjenjuje osnovne pojmove iz područja 3D oblikovanja. | Učenik je vrlo dobro realizirao problem prostorno trodimenzionalne kompozicije na manje složen i zanimljiv način. Iskoristio je neke mogućnosti korištenja kiparske tehnike i materijala. | Kompozicija je gotovo najjednostavnija bez nekih složenijih korelacija. Djelomična i površna estetska i tehnička kvaliteta. Vizualno opažanje je pomalo površno, pojednostavljeno. Teže prepoznaje ključne pojmove i ne primjenjuje sve mogućnosti zadane likovne tehnike. | Likovni problem je gotovo zanemaren, tek minimalno je ostvaren. Nema osjećaja za masu, 3D oblikovanje. Kompozicija je neorganizirana. Estetska i tehnička kvaliteta su zanemarive. Ne poznaje ključne pojmove. |
| **GRAFIČKO IZRAŽAVANJE** | Učenik je na vrlo zanimljiv i originalan način riješio zadatak i realizirao originalnu kompoziciju. Odlična je estetska, kao i tehnička kvaliteta rada, te poznaje i razlikuje osnovne elemente grafičkih tehnika. | Kompoziciju je vrlo dobro smjestio na 2D plohu i prikazao je jednostavniju u detaljima. Ostvarena je vrlo dobra estetska i tehnička kvaliteta, te su iskorištene neke mogućnosti korištenja zadane grafičke tehnike. | Kompozicija je pojednostavljena, ne zahtjevna, bez detalja. Tehnička i estetska kvaliteta je osrednje ostvarena. Uradak je pomalo površan i nedovršen. Učenik ne primjenjuje sve mogućnosti zadane likovne tehnike. | Likovni zadatak kao i kompozicija su minimalno ostvareni. Učenik jedva da uočava likovni problem. Tehnička i estetska kvaliteta su zanemarivi. Jedva da primijeni nešto od mogućnosti likovne tehnike. Ne poznaje ključne pojmove. |
| **PROMATRANJE,ANALIZA I VREDNOVANJE UMJETNIČKOG DJELA I UČENIKOV ODNOS PREMA RADU** | Učenik je samostalan i aktivno sudjeluje u analizi umjetničkog djela i vrednovanju radova. S lakoćom prepoznaje likovne probleme na reprodukcijama i učeničkim radovima, te nudi dodatna rješenja. Poznaje i uočava ključne pojmove i povezuje ih s pojmovima drugih nastavnih predmeta. Učenik je odgovoran i savjestan u radu, prema učenicima,donošenju pribora, te poštuje školska pravila. | Učenik je uglavnom samostalan, te vrlo dobro uočava likovne probleme prilikom analize umjetničkih djela i učeničkih uradaka. Dosljedan je u radu i poštuje školska pravila. | Učenik prilično nesigurno poznaje ključne pojmove prilikom analize i vrednovanja likovnih uradaka/umjetničkih djela, te sporije i teže pronalazi poveznicu s ostalim predmetima. Interes za rad je promjenjiv, te je često potreban učiteljev poticaj. Ponekad je neodgovoran i površan u odnosu prema radu, drugim učenicima i obvezama donošenja pribora. | Kod učenika se postiže minimalan interes za rad, iako su sposobnosti učenika prosječno razvijene. Ne sudjeluje u analizi likovnih uradaka/umjetničkih djela, zbog ne poznavanja ključnih pojmova/likovnog jezika. Često nema pribora i odnos prema drugima je neprimjeren. Često krši školska pravila. |

Predmet **likovne kulture** je prvenstveno **odgojni**, a zatim i obrazovni, stoga se rijetko u ocjenjivanju učenika primjenjuje ocjena **negativan(1**). Ocjena je opravdana ako: **Učenik uz poticaj učitelja nije započeo likovni uradak, nije pokazao nikakav interes a sposobnosti su prosječno razvijene**, **konstantno ometa nastavu, ostale učenike i krši školska pravila i** **redovito nema likovne tehnike odnosno likovni pribor.**